**REGULAMENTUL CAMPANIEI PROMOȚIONALE**

,,**Porecle de Decari**”

# **Secțiunea 1: Organizatorul Campaniei**

## Campania promoțională **,,Porecle de Decari”** (denumită în cele ce urmează ,,**Campania**”) este organizată de:

**HATTRICK P.S.K. d.o.o.,** persoană juridică croată, cu sediul social în Croația, Sv. Leopolda Mandica 14, 21204 Dugopolje, Numar de înregistrare 080223744, Cod de înregistrare în scopuri de TVA 92265244213, reprezentantă legal Ștefan Chiriac, în calitate de Reprezentant Autorizat, în baza LICENȚEI L1160652W000306, emisă de Oficiul Național pentru Jocuri de Noroc (denumit în continuare ,,**O.N.J.N**.”) la data de 1 august 2016, valabilă până la data de 31 iulie 2026,

(denumit în cele ce urmează **,,Organizatorul**”).

# **Secțiunea 2: Regulamentul Campaniei**

## Participanții la Campanie sunt obligați să respecte termenele și condițiile prezentului regulament oficial al Campaniei (denumit în cele ce urmează ,,**Regulamentul**”).

## Regulamentul este disponibil pe întreaga Durata a Campaniei, în mod gratuit, oricărei persoane interesate, pentru a fi consultat, după cum urmează:

### La sediul Organizatorului;

### Pe site-ul www.casapariurilor.ro;

### Pe pagina de Instagram a Organizatorului;

## Organizatorul își rezervă dreptul de a modifica și/sau completa termenii și condițiile prezentului Regulament, precum și dreptul de a suspenda, înceta, întrerupe sau prelungi Campania, urmând ca modificările/completările să fie aduse la cunoștința publicului prin aceleași canale de comunicare prin care a fost adus la cunoștință Regulamentul.

## Campania poate fi mediatizată în scopul informării publicului, cum ar fi, dar fără a se limita la, prin intermediul unor materiale publicitare și/sau materiale cu rol informativ, la libera decizie a Organizatorului.

## Campania se desfașoară în conformitate cu dispozițiile Ordonanței de Urgență nr. 77/2009 privind organizarea și exploatarea jocurilor de noroc cu modificarile și completările ulterioare, precum și în conformitate cu dispozițiile Hotărârii nr. 111/2016 pentru aprobarea Normelor metodologice de punere în aplicare a Ordonanței de Urgență a Guvernului nr. 77/2009 privind organizarea și exploatarea jocurilor de noroc și pentru modificarea și completarea Hotărârii Guvernului nr. 298/2013 privind organizarea și funcționarea Oficiului Național pentru Jocuri de Noroc, pentru modificarea Hotărârii Guvernului nr. 870/2009 pentru aprobarea Normelor metodologice de aplicare a Ordonanței de Urgență a Guvernului nr. 77/2009 și pentru abrogarea Hotărârii Guvernului nr. 870/2009 privind organizarea și exploatarea jocurilor de noroc, cu modificarile și completările ulterioare.

## Înscrierea în Campanie presupune acceptarea implicită, integrală, expresă și neechivocă a prevederilor prezentului Regulament.

#  **Secțiunea 3: Aria de desfășurare a Campaniei**

## Campania este organizată și se desfășoară pe teritoriul României, exclusiv în/pe pagina de socializare: **Instagram: Casa Pariurilor** [**https://www.instagram.com/casapariurilor/**](https://www.instagram.com/casapariurilor/); (denumită în continuare ,,**Locația**”).

# **Sețiunea 4: Durata Campaniei**

## Campania se desfășoară în perioada **14– 27 aprilie 2025**, în conformitate cu prevederile prezentului Regulament.

# **Secțiunea 5: Dreptul de participare în Campanie**

## Campania este deschisă participării tuturor persoanelor fizice (denumite în continuare ,,**Participanți**”) care îndeplinesc în mod cumulativ următoarele condiții:

### Au implinită vârsta de 18 ani la data înscrierii în Campanie;

### Au domiciliul sau reședința fiscală în România;

## Nu au dreptul de a participa la prezenta Campanie următoarele categorii de persoane:

### Persoanele juridice;

### Persoanele care nu au împlinită vârsta de 18 ani la data înscrierii în Campanie;

### Prepușii, inclusiv partenerii Organizatorului, angajații Organizatorului, precum și ai societăților afiliate Organizatorului;

### Rudele și/sau afinii prepușilor până la gradul II inclusiv (rude și/sau afinii acestora până la gradul II: părinți/ frați/ surori/ copii, soț/ soție);

### Reprezentanții legali și/sau membrii echipei manageriale ai Organizatorului;

### Membrii și angajații O.N.J.N.;

### Orice alte persoane care ar putea avea o legătură directă cu prezenta Campanie.

## Organizatorul își rezervă dreptul de a lua toate măsurile necesare pentru a preveni înscrierea în Campanie a persoanelor prevăzute la articolul 5.2, precum și de a elimina orice persoană din categoriile de mai sus.

## Refuzul de a furniza datele necesare în vederea înscrierii în Campanie are drept consecință imposibilitatea de a participa la Campanie, respectiv imposibilitatea acordării Premiilor în cazul Câștigătorilor.

# **Secțiunea 6: Mecanismul Campaniei**

## Pentru înscrierea în mod valid în cadrul Campaniei, Participanții trebuie să îndeplinească în mod cumulativ următoarele condiții:

### Participantul să aibă drept de înscriere potrivit prevederilor din Secțiunea 5;

### Înscrierea să se facă exclusiv pe Durata Campaniei;

### Organizatorul, pe Durata Campaniei, va avea o postare pe pagina de Instagram legată de campanie.

### Participantul trebuie:

### Să dea tag unui prieten

### Să lase un comentariu la postarea dedicată

1. Să dea follow paginii de Instagram Casa Pariurilor

## Înscrierea și participarea la Campanie este gratuită, Participanții nu trebuie să achite vreo taxă pentru a se înscrie sau participa în cadrul Campaniei.

# **Secțiunea 7: Premiile Campaniei**

## În cadrul Campaniei se vor acorda în total un număr de **2 tricouri ale echipei naționale de fotbal a României, câte unul de participant + unul de prieten ce a fost tag-uit. Ambele tricouri vor fi trimise celui care a lăsat comentariul.**

|  |  |  |  |
| --- | --- | --- | --- |
| ***Nr. de Premii***  | ***Denumire/Descriere*** ***Premiu***  | ***Valoare individuală netă***  | ***Valoare*** totală netă  |
| ***2*** | **Tricou personalizat echipa națională de fotbal a României**  | ***250 RON cu*** ***TVA inclus***  | ***500 RON cu TVA inclus***  |

## Premiile acordate nu pot fi cedate și/sau înlocuite cu alte premii sau cu contravaloarea acestora în bani.

# **Secțiunea 8: Desemnarea Câștigătorilor**

## Vor fi desemnați 1 câștigător. Câștigătorul va primi două tricouri. Câștigătorii sunt stabiliți prin tragere la sorți, în data de 28.04.2025, folosind portalul random.org. Fiecare participant va intra la tragerea la sorți cu un singur comentariu.Vor fi desemnați, de asemenea, 3 rezerve. Dacă câștigătorul inițial nu răspune mesajului în timp de 48 de ore, se va trece la contactarea primei rezerve.

## Câștigătorul va fi contactat pe contul de social media pentru detaliile de livrare a Premiului.

# **Secțiunea 9: Procedura de revendicare, validare și primirea Premiilor**

## Câștigătorii vor fi contactati pe contul lor de social media pentru detalii de livrare.

## Un Participant poate beneficia de un singur Premiu pe Durata Campaniei.

## Livrarea Premiului către Câștigator se face prin curier, pe cheltuiala Organizatorului, în termen de 60 de zile calendaristice de la momentul validării Câștigătorilor.

## Organizatorii nu pot fi ținuți responsabili în situația în care un potențial Câștigător nu poate fi contactat din cauze neimputabile acestora. În cazul în care un potențial Câștigător nu poate fi validat (nu răspunde la mesajul privat și/sau nu furnizează informațiile și documentele necesare) în termen de 48 de ore de la contactare, potențialul Câștigător va pierde orice drept asupra Premiului.

## Pentru intrarea în posesia Premiului, Organizatorul sau reprezentanții acestuia pot solicita semnarea unui proces verbal de predare-primire, în care vor fi menționate datele de identificare ale Câștigătorului. Organizatorul nu este responsabil pentru situațiile în care Câștigătorii nu îndeplinesc sau refuză să îndeplinească formalitațile necesare pentru intrarea în posesia Premiilor sau Câștigătorii nu pot intra în posesia Premiilor din cauza terților sau a faptului că nu au respectat politicile terțelor părți (de exemplu, refuză să furnizeze curierului informațiile necesare pentru livrarea coletului).

## Curierul va livra Premiile conform politicii sale. Organizatorul nu este răspunzător pentru modalitatea în care Curierul realizează livrarea Premiilor.

## În cazul în care Premiile sunt refuzate de către Câștigători sau aceștia nu au fost găsiți la adresa indicată în vederea livrării, Premiile rămân în posesia Organizatorului.

# **Secțiunea 10: Taxe și impozite**

## Orice obligație de natură fiscală în legătură cu Premiul câștigat revine în sarcina exclusivă a Participantului cu excepția obligațiilor fiscale reprezentând impozit pe venitul din premii ce trebuie reținut la sursă de către Organizator, după caz, conform prevederilor legale in vigoare.

# **Secțiunea 11: Limitarea răspunderii**

## Organizatorul este îndreptățit să ia toate măsurile necesare în caz de tentativă de fraudă, abuz sau orice alte tentative care ar putea afecta imaginea Organizatorului și/sau colaboratorilor săi implicați în organizarea Campaniei.

## Organizatorul Campaniei, nu își asumă răspunderea, inclusiv, dar fără a se limita la, pentru:

### Pierderile, întârzierile sau orice alte probleme la înscrierea în Campanie, cauzate de providerul de internet sau de conexiunea la internet a persoanei care dorește să se înscrie în Campanie;

### Întreruperile/disfuncționalitățile neanunțate ale providerului de internet sau blocarea accesului intern datorită aglomerării rețelelor pe perioade de trafic intens;

### În cazul activităților de mentenanță care nu pot fi amânate, desfășurate de către operatorii serviciilor de internet, precum și a serverelor ce găzduiesc website-ul, dacă prin acestea, website-ul nu poate fi accesat pentru efectuarea înscrierilor în Campanie;

### În situațiile în care Participanții nu pot accesa website-ul din motive independente de Organizator;

### În caz de forță majoră;

### Dacă înscrierile în Campanie au fost efectuate pe bază de informații false, viciate, eronate, incomplete, inexacte sau incorecte;

### Calitatea Premiilor oferite în cadrul Campaniei. Organizatorul nu acordă termen de garanție pentru Premii;

### Pentru deteriorarea, dispariția sau sustragerea Premiilor începând cu momentul predării acestora Câștigătorilor;

### Orice prejudiciu suferit de către Câștigători, ulterior momentului preluării Premiului, indiferent de natura prejudicului, incluzând, dar fără a se limita la vătămări corporale, asupra sănătății și/sau patrimoniului Câștigătorului;

### Eventuale prejudicii sau daune cauzate de către Câștigători unor terți în legătură cu Premiile, îndiferent de natura acestor prejudicii;

## Prin participarea la Campanie, toți Participanții, respectiv eventualii Câștigători sunt de acord și se obligă să respecte și să se conformeze tuturor cerințelor și condițiilor impuse prin prezentul Regulament, Organizatorul neputând fi ținut responsabil pentru nerespectarea acestora de către Participanți și a eventualilor Câștigatori.

##  Organizatorul își rezervă dreptul de a verifica și de a monitoriza modul în care se desfășoară înscrierile în Campanie. În cazul în care se observă anumite tentative de fraudă, înscrierile respective vor fi anulate, cu titlu de exemplu folosirea de către Participant a unor factori, sisteme sau influențe externe, sau implicarea în coluziuni sau înșelăciune de orice fel (inclusiv, dar fără a se limita la, exploatarea oricărei lacune în platforma de social media, utilizarea de mașini, calculatoare, software sau alte sisteme automate, cum ar fi roboții, pentru a permite participarea în Campanie fără intervenție umană sau utilizarea de programe cu scopul de dobândi calitatea de Participant sau Câștigător în Campanie);

## Organizatorul își rezervă dreptul de a exclude definitiv orice Participant în Campanie care, prin comportamentul fraudulos, afectează bunul mers al Campaniei. Participatul este unicul responsabil pentru orice activitate din sau în legătură cu contul său de pe platforma de social media, inclusiv, fără limitare, pentru orice informatii în legatura cu vârsta setată în contul său de pe platforma de social media, sau pentru orice pierderi suferite de o terță parte care accesează și utilizează contul său de social media. Participantul trebuie să se asigure că alte persoane (și în special minori sau alte persoane vulnerabile) nu pot accesa contul său de social media. Participantul este singurul responsabil pentru securitatea contului său de social media, trebuie să aibă o bună gestiune a parolei, inclusiv, fără limitare, să se asigure că parola sa este puternică și sigură, să se asigure că parola sa nu este disponibilă și nu poate fi ușor de ghicit de către oricine altcineva sau să își schimbe parola în mod regulat.

## Organizatorul își rezervă dreptul de a exclude definitiv orice Participant, de a invalida înscrierea în Campanie, de a șterge textele postate de către Participanți care sunt contrare bunelor moravuri, defăimătoare, jignitoare, obscene, care incită la ură sau discriminează în funcție de rasă, religie, orientare sexuală sau care conțin referiri la persoane minore, instituții de învățământ, așezăminte socio-culturale sau religioase.

## Organizatorul își rezervă dreptul de a invalida înscrierile în Campanie care conțin informații false, viciate, eronate, incomplete, inexacte sau incorecte.

# **Secțiunea 12: Prelucrarea datelor cu caracter personal**

## Prelucrarea datelor cu caracter personal furnizate în mod voluntar, în cadrul Campaniei, se desfășoară cu respectarea legislației privind protecția datelor cu caracter personal, în mod particular Regulamentul General privind Protecția Datelor nr. 679/2016, aplicabil de la 25 mai 2018 (denumit în continuare "**RGPD**").

## Datele cu caracter personal sunt prelucrate de către Organizator, în calitate de operator de date cu caracter personal în mod direct sau prin împuterniciții săi.

## Persoanele vizate de prelucrarea datelor cu caracter personal sunt persoanele fizice care se înscriu în Campanie potrivit Regulamentului.

## Scopul prelucrării datelor cu caracter personal și temeiul juridic al prelucrării:

### Datele cu caracter personal ale Participanților sunt prelucrate în temeiul relației contractuale ce este stabilită prin acceptarea Regulamentului Campaniei, în scopul desfășurării Campaniei, soluționării plângerilor formulate de către Participant în legatură cu derularea Campaniei, desfășurarea Campaniei, anunțarea publică a Participanților, validării Participanților/Câștigătorilor, înmânarea Premiilor, anunțarea publică a Câștigătorilor;

### Datele cu caracter personal ale Participanților pot fi de asemenea, prelucrate în vederea îndeplinirii unor obligații legale. În cazul Câștigătorilor, datele acestora cu caracter personal sunt prelucrate și în vederea îndeplinirii obligațiilor, precum cele decurgând din legislația financiar-contabilă, fiscală, de arhivare;

### Datele cu caracter personal ale Participanților pot fi de asemenea, prelucrate în vederea interesului legitim al Organizatorului, respectiv constatarea, exercitarea sau apararea unor drepturi in instanta.

### În măsura în care și-au exprimat consimțământul în acest sens, datele Participanților acceptanți pot fi utilizate pentru activități de marketing direct precum informarea persoanelor incluse în baza de date a Organizatorului prin diverse mijloace de comunicare (e-mail, SMS ) cu privire la alte acțiuni desfășurate în viitor de către Organizator sau alte societăți din grup, trimiterea către Participant de diverse materiale publicitare, informative și/sau obiecte promoționale și/sau mostre, din partea sau în numele Organizatorului/altor societăți din grup. Temeiul acestor prelucrări este reprezentat de consimțământul Participanților acceptanți. Acest acord poate fi retras în orice moment și va produce efecte pentru viitor prin transmiterea unei solicitări în acest sens la adresa de e-mail: **suport@casapariurilor.ro**. Orice retragere a consimțământului conform prezentului paragraf va produce efecte pentru viitor și nu va afecta legalitatea prelucrărilor efectuate anterior retragerii.

### Oragnizatorul poate prelucra imaginea, numele, prenumele, denumirea asociată acestora și/sau vocea Participantului prin distribuirea de materiale foto/video pe site-urile de socializare ale Organizatorului (Facebook, Instagram, Linkedin), în măsura în care Participantul și-a exprimat consimțământul expres în acest sens prin formularul de înscriere în Campanie. Acest acord poate fi retras în orice moment prin transmiterea unei solicitări în acest sens la adresa de e-mail: **suport@casapariurilor.ro**. Orice retragere a consimțământului conform prezentului paragraf va produce efecte pentru viitor și nu va afecta legalitatea prelucrărilor efectuate anterior retragerii.

## Organizatorul va păstra datele cu caracter personal pentru perioada necesară îndeplinirii scopurilor pentru care au fost colectate. Sunt aplicabile următoarele durate de prelucrare specifice:

## In ceea ce priveste datele colectate pentru desfasurarea Campaniei , acestea vor fi prelucrate și/sau păstrate de către Organizator după cum urmează: (i) pentru Participanții necâștigători, datele lor personale vor fi sterse în termen de cel mult 60 de zile de la data încetării Campaniei, (ii) pentru Câștigători, datele vor fi stocate pe perioada de timp necesară pentru îndeplinirea obligațiilor contractuale.

## În cazul Câștigătorilor, datele cu caracter personal vor putea fi stocate în vederea îndeplinirii obligațiilor legale, precum cele decurgând din legislația financiar-contabilă, fiscală, de arhivare;

## In ceea ce priveste respectiv constatarea, exercitarea sau apararea unor drepturi in instanta datele cu caracter personal colectate pe timpul Campaniei vor fi stocate pe durata Campaniei plus o perioadă suplimentară de minim 3 ani (cât este termenul de prescripție pentru acțiunile în justiție).

##  pentru Participanții care și-au exprimat consimțământul în scop de marketing, datelor personale vor fi prelucrate pe toată perioada de valabilitate a consimțământului, respectiv până la exercitarea dreptului de opoziție de către aceștia sau la retragerea acordului exprimat anterior.

## Categoriile de date cu caracter personal prelucrate de Organizator în prezenta Campanie vor fi obținute direct de la persoanele vizate și includ: username cont paltforma de socializare, nume și prenume, număr de telefon, adresă postala. Furnizarea acestor date este necesară pentru executarea contractului, respectiv pentru a asigura participarea în cadrul Campaniei, validarea și verificarea calității de Câștigător, și pentru acordarea Premiilor Câștigătorilor.

## În măsura în care, în cadrul Campaniei, Participanții dezvăluie date cu caracter personal aparținând unor terțe persoane, Participanții confirmă că, în prealabil dezvăluirii datelor, au informat în mod corespunzător și complet aceste persoane cu privire la modul în care datele lor cu caracter personal vor fi prelucrate (potrivit prezentei secțiuni), inclusiv faptul că aceste date sunt folosite în scopul desfășurării Campaniei și că au obținut acordul persoanelor respective pentru această operațiune, dacă acesta este necesar.

## Categoriile de destinatari către care pot fi transmise datele cu caracter personal prelucrate în cadrul Campaniei sunt următoarele:

### Partenerilor contractuali ai Organizatorului;

### Companiilor din același grup cu Organizatorul;

### Autorităților competente, conform prevederilor legale în vigoare;

### Publicului, în ceea ce privește Câștigătorii.

## Participanților la prezenta Campanie le sunt garantate drepturile prevăzute de legislația aplicabilă privind protecția datelor cu caracter personal, în special conform RGPD, respectiv dreptul la informare, dreptul de acces la date, dreptul la rectificarea sau ștergerea datelor sau restricționarea prelucrării, dreptul de a se opune prelucrării, dreptul la portabilitatea datelor, dreptul de a își retrage consimțământul atunci când există o prelucrare care se bazează pe acesta, dreptul de a depune o plângere în fața unei autorități de supraveghere, dreptul de a nu fi supus unei decizii individuale automate, inclusiv profilare.

## Participanții au dreptul de a obține de la Organizator, la cerere și în mod gratuit, printr-o solicitare, pe Durata Campaniei, confirmarea faptului ca datele care îi privesc sunt sau nu sunt prelucrate de Organizator și au, de asemenea, dreptul de a se opune la folosirea acestora în orice moment, cu excepția cazurilor în care există dispoziții legale contrare.

## Organizatorul se angajează să păstreze confidențialitatea datelor cu caracter personal și să aplice măsurile tehnice și organizatorice adecvate pentru protejarea acestor date împotriva pierderii, distrugerii accidentale sau ilegale, dezvăluirii sau accesului neautorizat, precum și împotriva oricărei forme de prelucrare ilegală. Participanții la această Campanie declară că sunt de acord cu prevederile prezentului Regulament, pe care le-au citit și le-au înțeles integral.

## Pentru exercitarea drepturilor menționate mai sus, precum și pentru solicitarea de informații suplimentare privind aceste drepturi, vă puteți adresa cu o cerere la următoarea adresă de e-mail: **suport@casapariurilor.ro**.

# **Secțiunea 13: Sesizări**

## Sesizările de orice natură pot fi depuse de către Participanții la Campanie, în scris, la adresa de e-mail: **suport@casapariurilor.ro**, până la data de 11 februarie 2025. După această dată, Organizatorul nu va mai lua în considerare nicio astfel de sesizare.

# **Secțiunea 14: Forța majoră**

## În scopul prezentului Regulament, prin “**forță majoră**” se înțelege orice act, eveniment sau situație extraordinară, insurmontabilă și imprevizibilă, respectiv care nu poate fi controlată, evitată, înlăturată, remediată sau prevăzută de către Organizator - inclusiv imposibilitatea Organizatorului din motive independente de voința sa - și a cărei apariție duce la imposibilitatea de a-și îndeplini unele dintre sau toate obligațiile, în conformitate cu prezentul Regulament.

## Dacă o situație de forță majoră împiedică sau întârzie total sau parțial continuarea Campaniei, Organizatorul va fi exonerat de răspunderea privind îndeplinirea obligațiilor sale.

## Constituie cazuri de foță majoră, în înțelesul prezentului Regulament, dar fără a se limita la acestea, următoarele evenimente:

### Pierderea bazelor de date care conțin datele de contact ale Participanților.

### Avarierea sistemului informatic de stocare a datelor și/sau alocare a Premiilor.

### Tentative de fraudare a Campaniei prin orice mijloace.

# **Secțiunea 15: Încetarea Campaniei**

## Prezenta Campanie poate înceta înainte de termen în următoarele cazuri:

### În cazul în care Organizatorul decide în acest sens.

### În caz de forță majoră.

## Încetarea Companiei înainte de termen va fi făcută publică prin aceleași mijloace prin care a fost adusă la cunoștința publicului Campania.

# **Secțiunea 16: Litigii**

## Orice dispute apărute între Organizator și Participanții la Campanie, vor fi soluționate pe cale amiabilă sau, în cazul în care aceasta nu va fi posibilă, acestea vor fi supuse spre soluționare instanțelor judecătorești române competente de la sediul Organizatorului, în conformitate cu prevederile legislației române.

# **Secțiunea 17: Alte prevederi**

## Deciziile Organizatorului privind Campania, durata acesteia, Participanții căreia i se adresează, acordarea Premiilor sunt finale și aplicabile tuturor Participanților.

## Premiile neacordate vor rămâne în posesia Organizatorului, acesta putând să dispună de acestea în mod liber, în maniera pe care o consideră necesară sau potrivită intereselor sale.

## În cazul în care o anumită prevedere a prezentului Regulament este declarată nulă, celelelalte prevederi rămân valabile în măsura în care pot produce efecte juridice.